b"\n_START_ARTICLE_\nArg\xc3\xadria\n_START_SECTION_\nMecanisme d'intoxicaci\xc3\xb3\n_START_PARAGRAPH_\nL'argent no s'absorbeix de manera intacta per la pell, per\xc3\xb2 s\xc3\xad que ho fa r\xc3\xa0pidament a trav\xc3\xa9s de les mucoses com a tal, o en formes insolubles (\xc3\xb2xids, sulfurs o plata met\xc3\xa0l\xc2\xb7lica). Aix\xc3\xad, les sals d'argent s'absorbeixen b\xc3\xa9 per via digestiva o respirat\xc3\xb2ria i s\xc3\xb3n capaces de precipitar prote\xc3\xafnes formant dip\xc3\xb2sits de color gris blav\xc3\xb3s._NEWLINE_El cos hum\xc3\xa0 en el seu estat normal posseeix aproximadament 1 mg d'argent; la menor quantitat d'argent documentada que ha produ\xc3\xaft arg\xc3\xadria generalitzada en un individu s'est\xc3\xa9n de 4-5 g a 20-40 g. L'argent en dosis de 50-500 mg/kg de pes de l'organisme \xc3\xa9s la dosi mortal en humans._NEWLINE_Quan els cations argent(1+) reben llum en la superf\xc3\xadcie de la pell, els electrons dels \xc3\xa0toms propers, salten al cati\xc3\xb3 i aquesta es torna argent elemental, el color caracter\xc3\xadstic \xc3\xa9s el blau. Precisament \xc3\xa9s la mateixa acci\xc3\xb3 que t\xc3\xa9 lloc a les fotografies en blanc i negre: una pel\xc2\xb7l\xc3\xadcula o un rodet, cont\xc3\xa9 iodur d'argent o bromur d'argent (sals incolores fetes a partir de cations argent(1+)). Quan aquesta pel\xc2\xb7l\xc3\xadcula rep la llum a trav\xc3\xa9s de la lent de la c\xc3\xa0mera fotogr\xc3\xa0fica, l'\xc3\xa0rea que ha rebut la llum, es queda negra perqu\xc3\xa8 s'han format dip\xc3\xb2sit d'argent. Un pacient intoxicat per argent, en comptes de tornar-se negre, es torna blava per la combinaci\xc3\xb3 de la resta d'elements que el constitueixen. Tamb\xc3\xa9 pot ser produ\xc3\xafda per tractaments amb argenta col\xc2\xb7lo\xc3\xafdal.\n_START_SECTION_\nDiagn\xc3\xb2stic\n_START_PARAGRAPH_\nEl diagn\xc3\xb2stic es realitza mitjan\xc3\xa7ant bi\xc3\xb2psies de pell, on s'observen diminuts gr\xc3\xa0nuls de color marr\xc3\xb3 en el teixit connectiu que envolta les gl\xc3\xa0ndules seb\xc3\xa0cies, en el teixit perineural i en les parets de les arterioles._NEWLINE_La bi\xc3\xb2psia s'ha de realitzar, ja que la arg\xc3\xadria es pot confondre amb cianosi en persones de pell clara, o amb lesions melanoc\xc3\xadtiques com ara melanomes malignes.\n_START_SECTION_\nTractament\n_START_PARAGRAPH_\nPer via sist\xc3\xa8mica, el seleni i sofre han demostrat tenir efectes modificadors favorables sobre el metabolisme i la toxicitat mitjan\xc3\xa7ant la formaci\xc3\xb3 de complexos amb plata. El selenur d'argent \xc3\xa9s altament insoluble en l'organisme, reduint de manera efectiva la disponibilitat del cati\xc3\xb3 monovalent d'argent per interferir amb les activitats enzim\xc3\xa0tiques normals en els teixits. No obstant aix\xc3\xb2, els complexos formats per sulfur d'argent en l'organisme no semblen tan estables._NEWLINE_Per via t\xc3\xb2pica, el tractament amb hidroquinona 4% redueix el nombre de gr\xc3\xa0nuls d'argent a la dermis superior i al voltant de les gl\xc3\xa0ndules sudor\xc3\xadpares, a m\xc3\xa9s de reduir el nombre de melan\xc3\xb2cits; el mecanisme d'aquesta despigmentaci\xc3\xb3 reversible de la pell es deu a la inhibici\xc3\xb3 de l'oxidaci\xc3\xb3 enzim\xc3\xa0tica de la tirosina a 3,4-dihidroxifenilalanina i la supressi\xc3\xb3 del proc\xc3\xa9s metab\xc3\xb2lic de melan\xc3\xb2cits. Els protectors solars i cosm\xc3\xa8tics poden ser \xc3\xbatils per prevenir una pigmentaci\xc3\xb3 fosca i ajuden a emmascarar la despigmentaci\xc3\xb3 evident."